CELEX: 62017CA0393
Language: hr
Date: 2019-07-04 00:00:00
Title: predmet C-393/17: Presuda Suda (treće vijeće) od 4. srpnja 2019. (zahtjev za prethodnu odluku koji je uputio Hof van beroep te Antwerpen — Belgija) — kazneni postupak protiv Freddyja Luciena Magdalene Kirschsteina, Thierryja Fransa Adelinea Kirschsteina (Zahtjev za prethodnu odluku — Direktiva 2005/29/EZ — Nepoštena poslovna praksa — Područje primjene — Pojam,poslovna praksa’ — Direktiva 2006/123/EZ — Usluge na unutarnjem tržištu — Kazneno pravo — Sustavi ovlašćivanja — Visoko obrazovanje — Diploma kojom se stječe akademski naziv,master’ [magistar] — Zabrana dodjeljivanja određenih akademskih naziva bez ovlaštenja)

9.9.2019   
            
            
               HR
            
            
               Službeni list Europske unije
            
            
               C 305/3
            
         
      Presuda Suda (treće vijeće) od 4. srpnja 2019. (zahtjev za prethodnu odluku koji je uputio Hof van beroep te Antwerpen — Belgija) — kazneni postupak protiv Freddyja Luciena Magdalene Kirschsteina, Thierryja Fransa Adelinea Kirschsteina
      (predmet C-393/17) (1)
      
      (Zahtjev za prethodnu odluku - Direktiva 2005/29/EZ - Nepoštena poslovna praksa - Područje primjene - Pojam,poslovna praksa’ - Direktiva 2006/123/EZ - Usluge na unutarnjem tržištu - Kazneno pravo - Sustavi ovlašćivanja - Visoko obrazovanje - Diploma kojom se stječe akademski naziv,master’ [magistar] - Zabrana dodjeljivanja određenih akademskih naziva bez ovlaštenja)
      (2019/C 305/03)
      Jezik postupka: nizozemski
      
         Sud koji je uputio zahtjev
      
      Hof van beroep te Antwerpen
      
         Stranke glavnog kaznenog postupka
      
      Freddy Lucien Magdalena Kirschstein, Thierry Frans Adeline Kirschstein
      
         uz sudjelovanje: Vlaamse Gemeenschap
      
         Izreka
      
      
                  1.
               
               
                  Direktivu 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”) treba tumačiti na način da se ne primjenjuje na nacionalni propis poput onog o kojem je riječ u glavnom postupku, kojim se predviđaju kaznene sankcije za osobe koje dodjeljuju akademski naziv „master” [magistar] a da ih nadležno tijelo nije prethodno za to ovlastilo.
               
            
                  2.
               
               
                  Članak 1. stavak 5. Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu u vezi s njezinim člancima 9. i 10. treba tumačiti na način da mu se ne protivi nacionalni propis poput onog o kojem je riječ u glavnom postupku, kojim se predviđaju kaznene sankcije za osobe koje dodjeljuju akademski naziv „master” [magistar] a da ih nadležno tijelo nije prethodno za to ovlastilo, ako su uvjeti koji se primjenjuju na davanje ovlaštenja za dodjeljivanje tog akademskog naziva u skladu s člankom 10. stavkom 2. te direktive, što je dužan provjeriti sud koji je uputio zahtjev.
               
            
         (1)  SL C 300, 11.9.2017.